વેલ, એટલે ટૂંકમાં એવુ કહી શકાય કે રાજકોટનું ક્રિકેટ મેદાન આજે અનેક રંગોમાં રંગાયેલુ જોવા મળશે. જ્યાં ગુજરાતમાં એકમાત્ર મેચ ફાળવવામાં આવી હોવાથી ક્રિકેટ ચાહકોમાં અનેરો ઉત્સાહ છે, ત્યાં હાર્દિક પટેલ અને અનામત આંદોલનને લઇને સરકાર માટે અગ્નિ પરીક્ષા જેવો સમય છે. મેદાન પર ક્રિકેટની જંગ, પાટીદાર અનામત આંદોલન અને તંત્રની અગ્નિ પરીક્ષા જેવા દ્રશ્યો જોવા મળશે. તો આ તમામની વચ્ચે કોઇ અનિચ્છનીય ઘટના ના બને તે માટે પોલીસનો સઘન બંદોબસ્ત ખડકી દેવામાં આવ્યો છે.